stanford-oval/wikipedia huggingface dataset:
רוזה פונסל
ביבליוגרפיה

American Association of University Women, (Towson, Maryland, Branch), "Baltimore County Women, 1930-1975", (Baltimore: The Sunpapers, 1976) [The book is a collection of profiles of forty Baltimore County women "who distinguished themselves" in diverse fields (including artist Jane Frank and golfer Carol Mann), compiled as part of a project celebrating the 1976 United States Bicentennial OCLC 7441013
Drake, James A., Rosa Ponselle: A Centenary Biography (Amadeus Press: Portland 1997) ISBN 0-385-15641-3
Fitzgerald, Gerald ed., Annals of the Metropolitan Opera (G. K. Hall & Co.: Boston 1989) ISBN 0-8161-8903-X
Jackson, Paul, "Saturday Afternoons at the Old Met: The Metropolitan Opera Matinee Broadcasts, 1931-1950" (Amadeus Press: Portland 1992)
Phillips-Matz, Mary Jane, Rosa Ponselle: American Diva (Northeastern University Press: Boston 1997) ISBN 1-55553-317-5
Ponselle, Rosa & Drake, James A., Rosa Ponselle: A Singer's Life (Doubleday & Sons: New York 1982) ISBN 0-385-15641-3
Scott, Michael, "The Record of Singing, Vol. 2" (Gerald Duckworth & Co., Ltd.: London 1979)
Steane, J.B., The Grand Tradition (Amadeus Press: Portland 1993) ISBN 0-684-13634-1
רוזה פונסל בהופעה באופרה, 1922
רוק תל אביב

עטיפת האלבום "רוק תל אביב"
רוק תל אביב הוא תקליט הסולו הראשון של הזמר והיוצר הישראלי מני בגר, אשר יצא במאי 1981 בחברת התקליטים "סי.בי.אס".
מני בגר, מי שהיה סולן להקת גן עדן, עזב את הלהקה, עבר לגור בתל אביב והוחתם על חוזה עם חברת סי בי אס. השיר הראשון שלו כסולן, "הלילה לבד", הוקלט ויצא כסינגל בהפקת יזהר אשדות כבר ב-1980, אבל נגנז והוקלט מחדש בגרסה אחרת עם המפיק ירוסלב יעקובוביץ' שנבחר לאלבום וגם הוסיף קטעי סקסופון. האלבום הוקלט גם בשפה העברית וגם בשפה האנגלית, מכיוון שחברת סי בי אס חשבה להפיץ אותו גם בחו"ל, אך בסופו של דבר ניסיון זה נכשל, והאלבום הופץ בארץ בלבד.
נגני התקליט היו יעקובוביץ’ בסקסופונים וליריקון, אלונה טוראל בקלידים, חיים קריו בגיטרות ושני נגני להקת תמוז - מאיר ישראל בתופים וכלי הקשה ואיתן גידרון בבס. את התקליט הקדיש בגר לאימו. חוץ מ"הלילה לבד" יצאו כסינגלים גם "עייף מכדי לקום", "לעולם לא מאוחר לרוקנרול" והלהיט הגדול ביותר שהניב התקליט:"זה היה ביתי", שכתב והלחין בגר.
במאי 2021, האלבום יצא לראשונה על גבי תקליטור.
רשימת רצועות

"לעולם לא מאוחר לרוקנרול"
"זה היה ביתי"
"הלילה לבד"
"אשת השטן"
"איש לא ידוע (נגן אלמוני)"
"המסך עולה"
"אמא יש לי להקה"
"רק לא ליפול"
"עייף מכדי לקום"
"בוא איתי לשם"
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
רטאנקוסין (אי)

| --- | --- |

 מידע
 עיר:  בנגקוק
 מדינה:  תאילנד תאילנד
 שטח:  3.88 קמ"ר
 קואורדינטות:  13°44′57″N 100°29′30″E﻿ / ﻿13.74916667°N 100.49166667°E﻿ / 13.74916667; 100.49166667
 
 
האי רטאנקוסין (בתאית: เกาะรัตนโกสินทร์) הוא אזור היסטורי בעיר בנגקוק שבתאילנד. האי גובל בנהר צ'או פראיה במערב ובתעלות שונות במזרח אש רנחפרו במטרה לשמש כחפירים למה שהיה במקור מרכז העיר המבוצר.
המלך ראמה הראשון ייסד את העיר כבירת סיאם בשנת 1782. עד לאותה העת האי היה מיושב בעיקר על ידי תושבים סינים, שעברו בעקבות כן לאזור בו נמצאת כיום שכונת צ'יינה טאון של בנגקוק.
האי משתרע על 3.88 קמ"ר ומכיל כמה מאטרקציות התיירות המרכזיות של בנגקוק כמו ארמון מלך תאילנד, מקדש ואט פהו אשר הוא המקדש הגדול והעתיק במקדשי בנגקוק, מקדש וואט סאקט, מקדש וואט סותאט, כיכר סאנאם לואנג בה נערכים טקסים ואירועים מלכותיים, המוזיאון הלאומי, הגלריה הלאומית לאמנות, ושוק הפרחים.
גלריית תמונות

ארמון מלך תאילנד
מקדש ואט פרה קוו
רוי קארול

רוי אריק קארול (באנגלית: Roy Eric Carroll, נולד ב-30 בספטמבר 1977) הוא כדורגלן צפון אירי, המשחק בעמדת השוער.
קריירת מועדונים

קארול התחיל את הקריירה שלו בהאל סיטי בשנת 1995. באפריל 2007 נסגרה עסקת העברתו של קארול לויגאן את'לטיק תמורת 350 אלף פאונד. בנובמבר 1997 הוא ערך את הופעת הבכורה שלו בהפסד 1–2 לווטפורד, ומאז ביסס את מקומו בהרכב הקבוצה. בעונת 1999/2000 נבחר לשוער השנה בליגה השנייה באנגליה.
ביולי 2001 חתם במנצ'סטר יונייטד. בשתי עונותיו הראשונות שימש כמחליף עבור פביאן בארטז, וזכה בעונת 2002/2003 עם הקבוצה באליפות. לאחר שזה עזב לאולימפיק מרסיי, הוא שימש כמחליף עבור טים הווארד. ב-19 בפברואר 2005, הוא נפצע בראשו בניצחון 0–2 נגד אברטון במסגרת הגביע. ב-27 במאי 2005 שוחרר מהמועדון לאחר שהסתיים חוזהו, ואחרי 3 שבועות הוא חתם בוסטהאם יונייטד. ב-23 בינואר 2006 נפצע וגמר את העונה.
בעונת 2006/2007 הסתבך בבעיות אישיות הנוגעות לאלכוהול וגם בעקבות הגעתו של רוברט גרין מיעט לשחק. ב-25 במאי 2007 עזב את המועדון לאחר שלא קיבל דקות. ב-7 ביולי 2007 חתם בגלאזגו ריינג'רס, תחילה כמחליפו של אלן מקגרגור, ואחרי שהרשים באימונים נאבק עם מקרגור על אפודת השוער הראשון. ב-26 בספטמבר 2007 שיחק את משחקו היחיד בריינג'רס נגד איסט פייף במסגרת הגביע. ב-9 בינואר 2008, קארול סיכם את תנאיו בדרבי קאונטי והמהלך יצא לפועל לאחר שריינג'רס הצליחה למצוא מחליף עבורו, וב-21 בינואר 2008 חתם ל-3 שנים במועדון.
ב-2 בפברואר 2008 הוא ערך את הופעת הבכורה שלו במשחק ליגה נגד ברמינגהאם סיטי. בסיום העונה ירד עם המועדון לליגת המשנה. את בעונת 2008/2009 התחיל בהרכב הראשון אך לאחר שהורחק בניצחון 1–2 נגד נוריץ' סיטי, הוא איבד את מקומו בהרכב ושיחק רק במשחקי ליגה. ב-17 באוגוסט 2009 עבר לאודנסה בולקלוב הדנית. באותו יום ערך את הופעת הבכורה שלו בניצחון 0–1 מיידטלנד. אף על פי שהגיע לקראת סוף השנה, בדצמבר 2009 נבחר על ידי שוערי הליגה לשוער השנה בדנמרק.
בנובמבר 2010 הודיע קארול על כוונתו לחזור לבריטניה בעקבות הגעגועים למשפחתו, וב-31 בינואר 2011 שוחרר מהמועדון. במהלך תקופתו כשחקן חופשי קארול שיחק בקבוצת המילואים של שפילד יונייטד במרץ 2011, כעבור חודש הצטרף לבארנט מהפוטבול ליג השנייה, שם שימש כמאמן במשחק אחד, בו זכתה הקבוצה בגביע הבוגרים של הרטס (Herts Senior Cup). בכך זכה קארול בגביע במשחק היחיד אותו אימן. ביולי 2011 היה קרוב לחתום בפרסטון נורת' אנד אך העסקה נכשלה. בחודש אוגוסט 2011 חתם קארול באופי כרתים היוונית לארבע שנים. בינואר 2012 חתם קארול באולימפיאקוס תמורת 100 אלף אירו. הוא ערך את הופעת הבכורה שלו במסגרת שלב ההצלבה של הליגה האירופית נגד רובין קאזאן לאחר שהשוער הראשון באלאש מגייארי קיבל כרטיס אדום. בסיום עונת 2013/2014 שוחרר מהמועדון.
ב-4 באוגוסט 2014 חתם בנוטס קאונטי מהפוטבול ליג הראשונה.
ב-26 במאי 2016 חתם בלינפילד מליגת העל הצפון אירית, וכבר בעונתו הראשונה זכה עם הקבוצה באליפות, בגביע ובמגן מחוז אנטרים (County Antrim Shield). ב-29 במאי 2019, ולאחר שהושבת החל מינואר בשל פציעה בברכו, עזב קארול את הקבוצה עם סיום חוזהו.
קריירה בינלאומית

ב-21 במאי 1997 ערך את הופעת הבכורה שלו במשחק ידידות נגד תאילנד. במשך רוב הקריירה שלו שימש קארול כמחליף למייק טאיילור. ב-2 ביוני 2012 זומן לסגל הנבחרת זומן לסגל הנבחרת לראשונה מזה שש שנים, לקראת המשחק נגד הולנד בו הוא שותף במחצית השנייה. המשחק הסתיים בהפסד 0–6. ב-7 בספטמבר 2012, ערך את הופעת הבכורה המחודשת שלו במסגרת תחרותית בהפסד 0–2 נגד רוסיה במסגרת מוקדמות מונדיאל 2014.
תארים > כשחקן

פרס הפוטבול ליג: 1998/1999
פרמייר ליג: 2002/2003
מגן הקהילה: 2003
גביע ה-FA: 2003/2004
ליגת העל היוונית: 2011/2012, 2012/2013, 2013/2014
הגביע היווני: 2011/2012, 2012/2013
ליגת העל האירית: 2016/2017
הגביע האירי: 2016/2017
במגן מחוז אנטרים: 2016/2017
תארים > כמאמן

גביע הבוגרים של הרטס (Herts Senior Cup)
תארים > אישיים

נבחרת השנה בליגת המשנה באנגליה: 2000
שוער השנה בדנמרק: 2009
אישיות השנה הבינלאומית של צפון אירלנד: 2013
הערות שוליים

↑  Roy Carroll: Blues confirm departure of former Northern Ireland keeper. BBC. May 29, 2019
| נבחרת צפון אירלנד – יורו 2016 |
| --- | --- | --- |
|  1 מקגוברן •  2 מקלאפין •  3 פרגוסון •  4 מקאולי •  5 ג'. אוונס •  6 ביירד •  7 מקג'ין •  8 דייוויס •  9 גריג •  10 לאפרטי •   11 וושינגטון •  12 קארול • 13 ק. אוונס •  14 דאלאס • 15 מק'קלאף • 16 נורווד • 17 מקניר • 18 יוז • 19 וורד • 20 קאת'קארט • 21 מג'ניס • 22 הודסון • 23 מאנוס • מאמן: אוניל |  1 מקגוברן •  2 מקלאפין •  3 פרגוסון •  4 מקאולי •  5 ג'. אוונס •  6 ביירד •  7 מקג'ין •  8 דייוויס •  9 גריג •  10 לאפרטי •   11 וושינגטון •  12 קארול • 13 ק. אוונס •  14 דאלאס • 15 מק'קלאף • 16 נורווד • 17 מקניר • 18 יוז • 19 וורד • 20 קאת'קארט • 21 מג'ניס • 22 הודסון • 23 מאנוס • מאמן: אוניל | צפון אירלנד |
רן (עיר)

רֶן (בצרפתית: ‏Rennesקובץ:Fr-Rennes.ogg‏Ⓘ‏, בברטונית: Roazhon) היא עיר בצפון מערב צרפת, בעלת אוכלוסייה של 211,373 תושבים בעת מפקד האוכלוסין האחרון ב-2013. רן היא עיר הבירה של חבל ברטאן (région Bretagne), ושל מחוז איל ווילן (Ille-et-Vilaine).
לעיר שטח כולל של 50.39 קמ"ר.
היסטוריה

לעיר, שבעבר נקראה בשם "קונדאט" (Condate) הייתה חשיבות גדולה בתקופה הרומית, שנבעה בין היתר ממיקומה במקום חיבור שני הנהרות איל (Ille) ווילן (Vilaine), והיא הייתה לבירת טריטוריה קלטית שנפרסה עד למפרץ מון-סן-מישל בנורמנדי. בשנת 57 לפנה"ס הצטרפה העיר לקואליציה הגאלית כנגד הרומים, שדוכאה באלימות רבה. בעיר נמצאו שרידים לאסטלות המפארות את שלטונו של הקיסר טיטוס.
בשנת 275 לספירה, עקב החשש מאיום השבטים הברברים, הוקפה העיר בחומה מלבנים אדומות, שהעניקו לה את הכינוי "העיר האדומה". במאה ה-5 לספירה, האזור נכבש על ידי הברטאנים. במאה ה-14 שיחקה העיר תפקיד מרכזי במלחמת מאה השנים בין אנגליה לצרפת. בשנת 1491 נכבשה העיר על ידי הצרפתים בראשות שארל השמיני, לאחר מאבק ממושך ועקוב מדם.
בשנת 1875 חוברה העיר לראשונה למערכת הרכבות. בשנת 1899 התקיים בעיר משפטו המפורסם של אלפרד דרייפוס.
במלחמת העולם השנייה סבלה העיר קשות מהפצצות אוויריות של הגרמנים, שהביאו למותם של למעלה מ-1000 בני אדם, וב-18 ביוני 1940 היא נכבשה על ידי הכוחות הגרמנים. בשנים 1943 ו-1944 סבלה רן גם מהפצצות כוחות בעלות הברית. היא שוחררה על ידי הבריטים ב-4 באוגוסט 1944.
החל משנת 1954 החלו עבודות פיתוח אינטנסיביות בעיר, שהכפילה את אוכלוסייתה. בין החברות הידועות שבסיסן בעיר, ניתן למנות את חברת הרכב סיטרואן-פז'ו, שהיא גם המעסיקה הגדולה ברן. העיר גם מהווה מרכז לטלקומוניקציה וחברות היי טק.
יהודי רן

קהילה יהודית בעיר רן מתועדת החל מהמאה ה-11, אך הם גורשו ממנה ב-1306 כחלק מגירוש צרפת הגדול. יהודים החלו להגר לעיר בסוף המאה ה-19 לאחר מלחמת צרפת–פרוסיה. ב-1971 גרו בעיר כ-600 יהודים. כיום מתגוררת בעיר קהילה יהודית קטנה ולה בית כנסת הקרוי על שם אדמונד ספרא.
ערים תאומות

הערים התאומות של רן הן:
בריטניה אקסטר, בריטניה (מ־1957)
ארצות הברית רוצ'סטר, ניו יורק, ארצות הברית (מ־1958)
גרמניה ארלנגן, גרמניה (מ־1964)
צ'כיה ברנו, צ'כיה (מ־1965)
יפן סנדאי, יפן (מ־1967)
בלגיה לוון, בלגיה (מ־1980)
אירלנד קורק, אירלנד (מ־1982)
אלג'יריה סטיף, אלג'יריה (מ־1982)
הרפובליקה העממית של סין ג'ינאן, הרפובליקה העממית של סין (מ־1985)
קזחסטן אלמטי, קזחסטן (מ־1991)
מאלי בנדיאגרה (אנ'), מאלי (מ־1995)
פולין פוזנן, פולין (מ־1998)
רומניה סיביו, רומניה (מ־1998)
ראו גם

סטאד רן
הערות שוליים

↑  בית התפוצות, Jews of Rennes
↑  Association Culturelle & Cultuelle Israélite de Rennes
| --- | --- |
בקרת זהויות :  NLI: 987007552524905171  BnF: cb11865422j (data)  GND: 4116965-7  ISNI: 0000 0001 2326 2423  LCCN: n79120270  MusicBrainz: 3b057757-e74d-4558-9f8a-922cd148f5e5  NARA: 10045038  NKC: ge130635  NSK: 000770848  SUDOC: 026399458  VIAF: 312739984   WorldCat (עם VIAF): 312739984 
שרידי ביצוריה העתיקים של העיר
שושנה (אלבום של מיכל אופנהיים)

"שושנה" הוא אלבום האולפן השני של הזמרת ואמנית המיצג הישראלית מיכל אופנהיים. את האלבום הוציאה לאור ב-16 במרץ 2018 חברת התקליטים עלמה מיוזיק לשירותי הסטרימינג השונים, כמו ספוטיפיי ואפל מיוזיק.
האלבום מבוסס ברובו על טקסטים של המשוררת זלדה, הלחנים הם של אופנהיים ויונתן אבישי. שיריו מבוצעים על ידי קולות נשיים, הרמוניום, פלטת מתכת ותוף. הוקלט בטכניקת "בין-אורלית", טכניקה בה מיקרופונים הוצבו על מודל של ראש בתוך 'אוזניים' המדמה את אופן השמיעה של אדם היושב בחדר ההקלטות. מרבית האלבום מבוצע בסגנון פולק עולם, אך הוא שואב השראה מג'אז, מוזיקה הודית ומוזיקה ניסיונית. אופנהיים הקליטה אותו באולפני קיצ'ה עם היוצרות ואמניות הקול פיי שפירו ותומר דמסקי, אשר גם מנגנת באלבום על תוף בס ועל פלטת מתכת בעזרת קשת של צ'לו. את שפירו ודמסקי הכירה במסגרת "מעגל סירנות" ערב שאצרה ובו שרו שלושתן בסגנון א-קפלה.
האלבום מבוסס על המופע "ערש: שירי ערש למבוגרים", שכלל שירים של זלדה ושל יונתן לוי שהולחנו ועובדו בידי אופנהיים. "ערש" בוצע בידי אופנהיים, שפירו ודמסקי והוצג בפסטיבל טקטוניקס 2015, במרכז לאומנות עכשווית קלישר 2016, ופסטיבל ישראל 2017.
רשימת רצועות

| מס' | שם | משך |
| --- | --- | --- |
| 1. | עקרה  | 3:25 |
| 2. | ידידות היסמין הלבן  | 3:44 |
| 3. | כריזנטמה  | 5:12 |
| 4. | עוד מעט (גרסת שושנה)   | 3:55 |
| 5. | ידידות  | 3:09 |
| 6. | משירי הילדות  | 3:30 |
| 7. | לווין נשרף  | 3:59 |
| 8. | זוהר הטווס  | 4:52 |
| 9. | אט זורמת  | 1:59 |
הערות שוליים

↑  מיכל אופנהיים* – שושנה, דיסקוגס
רחת לוקום

| --- | --- |

 
 מאכלים
 סוג:  מגדן 
 מוצא:  האימפריה העות'מאנית 
 מרכיבים עיקריים:  עמילן, סוכר 
 
סוגים שונים של רחת לוקום בחנות באיסטנבול
רחת לוקום בתקריב
רחת לוֹקוּם (בטורקית: Lokum) הוא ממתק עשוי עמילן, סוכר, מסטיקא טחונה, עם ג'לטין או גלוקוז, הנפוץ בכל אזור המזרח התיכון, הבלקן ובחלקי האימפריה העות'מאנית לשעבר. לרוב הממתק מתובל במי ורדים או בלימון, מצופה אבקת סוכר או עמילן תירס וחתוך לקוביות קטנות. כאשר הוא מתובל במי ורדים, המים "צובעים" את הממתק בצבע ורדרד. מתכונים מסוימים כוללים גם אגוזים או פיסטוקים.
מקור השם הוא כנראה בעיוות של שמו של הממתק בערבית: רָאחַת אלְ-חֻלְקוּם (رَاحَة الْحُلْقُومِ), שפירושו הוא "סיפוקו של הגרון". שמו באנגלית, Turkish Delight (מעדן טורקי), נובע ממקורו הטורקי.
ההיסטוריון הסקוטי ריי טאנהיל טוען שרחת לוקום התפתח מ"אחביסה" הפרסי, שהוא ממתק דמוי ג'לי.
במטבח העיראקי ישנו ממתק דומה העשוי מפירות טחונים ושמו לוזינה.
בתרבות

אדמונד, דמות מסדרת הספרים "דברי ימי נרניה", מוכר למכשפה הלבנה את נאמנותו בתמורה למעדני לוקום, בספר "האריה, המכשפה וארון הבגדים".
בספרו של עמוס עוז, "סיפור על אהבה וחושך", מצוין הרחת לוקום כממתק המיוחד ששומרת אמו לאורחים, בגדר מותרות יחסית לעוניים.
בספרו של יצחק נוי, "גבעת האיריסים השחורים", מוזכר הרחת לוקום כאחד הממתקים המעטים שמוכר ביימרקו הזקן בעגלתו בבית הספר בימי הצנע ונחשב למעדן מיוחד. לילדים שמחזירים את חובם בזמן שמור תענוג אפילו גדול יותר, שאריות אבקת הסוכר בתחתית קופסת רחת לוקום גמורה.
רופרט שלדרייק

| --- | --- |

ד”ר רופרט שלדרייק
 לידה:  28 ביוני 1942 (בן 82) ניוארק און טרנט, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת קיימברידג', קלייר קולג' 
 שפות היצירה:  אנגלית 
 בן או בת זוג:  Jill Purce 
 צאצאים:  Cosmo Sheldrake, Merlin Sheldrake 
 www.sheldrake.org
 
רופרט שלדרייק (באנגלית: Rupert Sheldrake; נולד ב-28 ביוני 1942) הוא בוטנאי וסופר בריטי העוסק בחקר הפאראפסיכולוגיה ופועל, בין היתר, כמבקר של החשיבה המדעית המודרנית והפיזיקליזם.
שלדרייק מאמין כי קיימות מספר תופעות של תקשורת אנושית שאינן מוחשיות (כמו שפת גוף או דיבור אוראלי) וכי ניתן לתת צידוק לכך מנקודת מבט אבולוציונית. עוד מציין כי מספר מחקרים (שחלקם נערכו על ידו) אישרו זאת. לא אחת קידם השיטה של "תהודה צורנית" ("morphic resonance") הנחשבת על ידי מדענים מסוימים לפסאודו מדעית[דרוש מקור].
את כל לימודיו האקדמיים עשה באוניברסיטאות קיימברידג', והרווארד. עבד כחוקר ביוכימיה וביולוגיה של התא באוניברסיטת קיימברידג' בין השנים 1967–1973 וכחוקר פיזיולוגיה של הצמח בארגון ICRISAT עד שנת 1978, אחרי שנה זו, החל לעסוק ולתקופות מסוימות אף להתמקד בכתיבה פילוסופית ולפתח רעיונות מסוימים, בפרט ביקורתיים, על הפיזיקליזם ובמידה פחותה גם על האתאיזם, אם כי הוא המשיך לעבוד כחוקר, מורה, או יועץ, עבור ארגונים ומוסדות מדעיים שונים.
לטענתו "בני האדם, מחוברים לכל מי שאנחנו חושבים עליו ולכל המקומות אליהם אנחנו מקושרים באמצעות תודעתנו המורחבת".
חיבר למעלה משמונים מאמרים מדעיים ועשרה ספרים.
ספריו

A New Science of Life: the hypothesis of formative causation, Los Angeles, CA: J.P. Tarcher, 1981 (second edition 1985, third edition 2009). ISBN 978-1-84831-042-1.
The Presence of the Past: morphic resonance and the habits of nature, New York, NY: Times Books, 1988. ISBN 0-8129-1666-2.
The Rebirth of Nature: The greening of science and God, New York, NY: Bantam Books, 1991. ISBN 0-553-07105-X.
Seven Experiments That Could Change the World: a do-it-yourself guide to revolutionary science, New York, NY: Riverhead Books, 1995. ISBN 1-57322-014-0.
Dogs that Know When Their Owners are Coming Home: and other unexplained powers of animals, New York, NY: Crown, 1999 (second edition 2011). ISBN 978-0-307-88596-8.
The Sense of Being Stared At: and other aspects of the extended mind, New York, NY: Crown Publishers, 2003. ISBN 0-609-60807-X.
The Science Delusion: Freeing the spirit of enquiry, London: Coronet, 2012. ISBN 978-1-4447-2795-1.
Science Set Free: 10 Paths to New Discovery. Deepak Chopra, 2012. ISBN 978-0770436704.
With Ralph Abraham and Terence McKenna:
Trialogues at the Edge of the West: chaos, creativity, and the resacralisation of the world, Santa Fe, NM: Bear & Co. Pub., 1992. ISBN 0-939680-97-1.
The Evolutionary Mind: trialogues at the edge of the unthinkable, Santa Cruz, CA: Dakota Books, 1997. ISBN 0-9632861-1-0.
Chaos, Creativity and Cosmic Consciousness, Rochester, VT: Park Street Press, 2001. ISBN 0-89281-977-4.
The Evolutionary Mind: conversations on science, imagination & spirit, Rhinebeck, NY: Monkfish Book Pub. Co., 2005. ISBN 0-9749359-7-2.
With Matthew Fox:
Natural Grace: dialogues on creation, darkness, and the soul in spirituality and science, New York, NY: Doubleday, 1996. ISBN 0-385-48356-2.
The Physics of Angels: exploring the realm where science and spirit meet, San Francisco, CA: HarperSanFrancisco, 1996. ISBN 0-06-062864-2.
הערות שוליים

↑  שדות צורניים חופפים, ריאיון עם גיל דקל.
| --- | --- |
בקרת זהויות :  NLI: 987007437287705171  PLWABN: 9810577658505606  BIBSYS: 90111508  BNE: XX1120882  BnF: cb120174024 (data)  CANTIC: a1090623x  CiNii: DA00140950  GND: 11903526X  ISNI: 0000 0001 0911 8708  LCCN: n82003324  LNB: 000168768  MusicBrainz: 5c86c5d2-6a70-454f-956b-4c628ec7c07b  NDL: 00456326  NKC: xx0004616  NLA: 36287261  NLG: 198699  NSK: 000076745  NTA: 069871841  RERO: 02-A003826813  SUDOC: 028312163  Trove: 1242191  VIAF: 68941307   WorldCat (עם VIAF): 68941307 
ערך זה הוא קצרמרבנושא הממלכה המאוחדת ובנושא אישים. אתם מוזמנים לתרום לוויקיפדיה ו.
ריוני (נהר)

| --- | --- |

נהר ריוני
 מידע כללי
 אורך:  327 ק"מ
 ספיקה ממוצעת:  405 מ"ק לשנייה
 אגן ניקוז:  13,400 קמ"ר
 מוצא:  הרי הקווקז
 יובלים:  Jejora river, צחניסצקאלי, טחורי, קווירילה, חניסצקאלי, Chanchakhi 
 שפך:  הים השחור
 מדינות באגן הניקוז:  גאורגיה
 נהר ריוני (מסומן באדום)
 
נהר הריוֹני (בגאורגית: რიონი) הוא נהר ראשי במערב גאורגיה. הוא נובע מהרי הקווקז, מהמחוז ההיסטורי רצ'ה וזורם מערבה לים השחור. הוא נכנס לים השחור צפונית לעיר פותי כשהוא עובר בדרכו את העיר כותאיסי, שהייתה בעברה בירת קולכיס.
היוונים העתיקים הכירו את הריוני כנהר פָאסִיס (ביוונית: Φάσις). הוא נזכר לראשונה אצל הסיודוס, המשורר האפי היווני בן המאה השמינית לפנה"ס, בחיבורו המפורסם תאוגוניה ("הולדת האלים"). לאחר מכן הוא מופיע בפואמה האפית ארגונאוטיקה מאת אפולוניוס מרודוס, המספרת את סיפור מסע הארגונאוטים בהנהגתו של יאסון להשבת גיזת הזהב מקולכיס. כן נזכר גם באפוס גאורגיקה ("עבודת האדמה") של ורגיליוס. אליוס אריסטידס, אורטור יווני מתקופת האימפריה הרומית, ציין אותו ב"אד רומם" כגבול המזרחי הרחוק של הים שניתן לנווט בו. בדיאלוג "פיידון" מתאר סוקרטס את גבולות העולם הידוע: עמודי הרקולס במערב ונהר פאסיס במזרח.
השם פסיון מגיע מהשם הקדום של הנהר, שם פגשו הקדמונים את הפסיון לראשונה.
הריוני זורם בכותאיסי. שנות ה-70 של המאה ה-19
שבר עצם הסירה

| --- | --- |

 תחום:  רפואת חירום 
 קישורים ומאגרי מידע
 eMedicine:  397230 
 סיווגים
 ICD-10:  S62.0 
 ICD-11:  NC53.0 
 
שבר עצם הסירה הוא השבר הנפוץ ביותר בעצמות שורש כף היד. השבר נגרם בדרך כלל מנפילה על כף יד מושטת וגורם לכאב באזור בסיס האגודל וב"תיבת ההרחה". אספקת הדם של עצם הסירה עלולה להיפגע במהלך שבר ולכן נפוץ יחסית סיבוך של חוסר איחוי ונמק העצם בעקבות השבר. בדרך כלל מטופל השבר בעזרת קיבוע גבס למשך שישה עד שנים עשר שבועות ולעיתים נדרשת התערבות ניתוחית לקיבוע פנימי של העצם ולתיקון אספקת הדם שלה.
מבנה העצם ומנגנון פציעה

עצם הסירה היא אחת מהעצמות בשורה המקורבת של שורש כף היד. היא מהווה גשר בין שתי השורות של העצמות וביניהן לעצם החישור. חלקים גדולים מהעצם מכוסים בסחוס ומותירים מעט גישה לכלי דם אל תוך העצם. כלי דם נכנסים לחלק הגבי של העצם, באזור הגבשושית שלה ובאזור המותן שלה, לכן שבר לרוחבה עשוי לקטוע את אספקת הדם לחלקה המקורב (הקרוב לחישור).
נפילה על יד מושטת, בשילוב של מנח שורש כף היד ביישור יתר והטיה חישורית (הטיה במישור החזיתי; radial deviation) הוא מנגנון הפגיעה הסביר של עצם הסירה. במנח זה של שורש כף היד, סופגת עצם הסירה את עוצמת הנפילה מבלי שמתאפשרת לה כל תנועה.
אבחון וסיווג

אנשים הסובלים משבר בעצם הסירה מתארים כאב או רגישות באזור תיבת ההרחה (החלק הגבי של בסיס האגודל, מרוחק קמעא מהקצה המרוחק של עצם החישור).
בדיקה קלינית עשויה להפיק כאב בעת דחיסה של האגודל ובעת סיבוב כף היד כלפי מעלה נגד התנגדות. צילום רנטגן נחשב לבדיקה הטובה ביותר לזיהוי שבר של עצם הסירה, אולם כ-30 אחוזים מהשברים אינם נראים בצילום שנערך זמן קצר לאחר השבר. לכן בכל מקרה של חשד לשבר מגובס שורש כף היד או מושם בסד ומבוצע צילום נוסף לאחר שבוע עד שבועיים שלרוב מזהה נכון קיומו של שבר. דימות תהודה מגנטית, מיפוי עצמות או טומוגרפיה ממוחשבת יכולים להדגים שבר כבר בשלב מוקדם.
שבר של עצם הסירה יכול להיות חלקי (כתשיעית מהמקרים) או מלא. שברים מלאים עשויים להיות שבר של גבשושית עצם הסירה, שבר רוחבי של מותן העצם (transverse waist), שבר של החלק המקורב של העצם (proximal pole) או שבר של המענית הגבית (dorsal sulcus). השברים יכולים להיות עם תזוזה (בין שברי העצם) או בלי תזוזה, וחלקם מלווה בחוסר יציבות של מפרקי העצם.
טיפול

טיפול הבחירה בשבר ללא תזוזה של יותר ממילימטר הוא גיבוס של שורש כף היד והאגודל, כאשר לעיתים כולל הגבס גם את המרפק. הגבס מורד לאחר תקופה המותאמת למיקום השבר, ככל שהשבר מקורב יותר, עולה הסבירות לפגיעה באספקת הדם לאזור השבר וההחלמה מצריכה זמן קיבוע ממושך יותר. שברים של השליש המרוחק של העצם מקובעים לשישה עד שמונה שבועות, שברים של השליש האמצעי מקובעים לשמונה עד שנים עשר שבועות ושברים של השליש המקורב מקובעים לשנים עשר ועד עשרים ושלושה שבועות.
טיפול הבחירה בשברים עם תזוזה גדולה ממילימטר, שברים עם חוסר יציבות או שברים שכוללים הזחה משמעותית של העצם ביחס לשכנותיה הוא ניתוח הכולל קיבוע פנימי של השבר. לפעמים כולל הניתוח השתלת עצם עם אספקת דם כדי למנוע סיבוכים של חוסר איחוי או נמק עצם.
טיפול > סיבוכים

סיבוכים נפוצים של שבר עצם הסירה הם חוסר איחוי, נמק עצם וחוסר יציבות וניוון של מפרקי עצם הסירה.
חוסר איחוי של שבר עצם הסירה נובע בדרך כלל מחוסר אבחון של שבר ללא תזוזה. לעיתים קרובות, למרות אבחון מאוחר של השבר, ניתן לטפל בו בהצלחה. חוסר איחוי נמצא גם בקרוב לעשירית מהשברים שכן מאובחנים ומטופלים בקיבוע או בניתוח.
הסבירות להופעת נמק עצם בעקבות שבר של עצם הסירה עולה ככל שהשבר מקורב יותר. ניתוח הכולל השתלת עצם עם אספקת דם עשוי להצליח במקרי נמק עצם.
לעיתים מתדרדר שבר עם סיבוך של חוסר איחוי או נמק עצם לכדי ניוון וחוסר יציבות של מפרקי עצם הסירה עם העצמות השכנות לה. במקרים אלו נהוגים ניתוחים להסרת העצם או מספר עצמות משורש כף היד או ניתוחים לקיבוע מפרקי שורש כף היד. לניתוחים אלו השפעה משמעותית על טווחי התנועה של שורש כף היד.
עצם הסירה של יד שמאל
צילום רנטגן של שורש כף יד. קו שבר לרוחב עצם הסירה מסומן בחץ.
רזולוציית 2K

רזולוציות תצוגה נפוצות
רזולוציית 2K (באנגלית: 2K resolution) הוא מונח כללי למכשירי תצוגה או תוכן אשר נפרסים בה אופקית כ-2,000 פיקסלים. הסטנדרט הדומיננטי בתעשיית הקרנת סרטים, Digital Cinema Initiatives לפלט ברזולוציה בפורמט 2K הוא של 2048x1080. בטלוויזיה ובערוצי מדיה אחרים, 1920x1080 היא רזולוציית ה-2K הנפוצה ביותר, אך בדרך כלל היא מכונה HD.
רזולוציות

| פורמט | רזולוציה | יחס רוחב-גובה של תצוגה | פיקסלים |
| --- | --- | --- | --- |
| DCI 2K (רזולוציה מקורית) | 2048x1080 | 1.90:1 (256:135, ≈17:9) | 2,211,840 |
| DCI 2K (חתך שטוח) | 1998x1080 | 1.85:1 | 2,157,840 |
| DCI 2K (חתך CinemaScope) | 2048x858 | 2.39:1 | 1,755,136 |
| QXGA | 2048x1536 | 1.33:1 (4:3) | 3,145,728 |
| WUXGA | 1920x1200 | 1.60:1 (16:10) | 2,304,000 |
| Full HD | 1920x1080 | 1.78:1 (16:9) | 2,073,600 |
| QWXGA | 2048x1152 | 1.78:1 (16:9) | 2,359,296 |
תקנים ומינוח

בתעשיית הקולנוע, רזולוציית 2K מתייחסת באופן מסורתי לסריקה דיגיטלית של סרט 35 מ"מ ברזולוציה ברוחב של כ-2,000 פיקסלים. בדרך כלל זו רזולוציה של 2048x1556, אך הממדים המדויקים משתנים בהתאם ליחס הרוחב-גובה והגודל של אזור הסריקה.
רזולוציית 2K נוספת שנפוצה בקולנוע היא 2048x1080. זוהי הרזולוציה של פורמט 2K שתוקן על ידי DCI במפרטי מערכת הקולנוע הדיגיטלי שלהם בשנת 2005. הרזולוציה של תוכן הווידאו המובלע תומך בתקן SMPTE 428-1, אשר קובע את הרזולוציות הבאות עבור הפצת 2K:
המונח "2K" עצמו הוא גנרי, הוא לא הוטמע על ידי DCI ואינו מתייחס ספציפית לתקן DCI 2K. השימוש במונח "2K" קדם לפרסום תקן DCI.
הרזולוציה 1920x1080 כונתה גם כרזולוציית 2K על ידי ארגוני תקנים אחרים, כמו NHK Science & Technology Research Laboratories ו-ITU Radiocommunication Sector (שהיו מעורבים בסטנדרטיזציה של 1080p HDTV ו-4K UHDTV).
במוצרי צריכה, רזולוציה של 2560x1440 מכונה לעיתים קרובות באופן שגוי "2K" אך פורמט זה ופורמטים דומים מסווגים בדרך כלל כרזולוציות של 2.5K.
ראו גם

1440p
יחס רוחב-גובה 21:9
רזולוציית 8K